Република Србија 
АП Војводина
Општина Инђија
Изборна комисија општине Инђија
Број: 013-6/2023-I-14
Дана, 5. 1. 2024. 



З А П И С Н И К

Са 14. седнице Изборне комисије општине Инђија, која је одржана дана  5. јануара 2024. године, у скупштинској сали Општине Инђија, ул. Цара Душана бр. 1, са почетком у 13:00 сати.

Седници присуствују чланови Комисије:

1. Никола Малић, председник
1. Бранко Деспотовић, члан
1. Сања Дивнић, члан
1. Милан Калинић, члан 
1. Александра Марић, члан
1. Недељко Јотановић, члан
1. Марина Нововић, члан (проширени састав)
1. Радмила Терзић, члан (проширени састав)
1. Бранислав Мазињанин, члан (прошитени сатав)
1. Дарко Љубинковић, члан (проширени састав)

Присутни заменици чланова Комисије:

1. Славољуб Жижић, заменик члана са правом гласа
1.    Цвијетко Тадић, заменик члана са правом гласа

Остали присутни: Марија Божовић Поповић - секретар Комисије 

 		Седницу је отворио и истом председавао председник Комисије, Никола Малић.
		Након извршене прозивке од стране секретара, констатовано је да од 14 (четрнаест) чланова Изборне Комисије општине Инђија, седници присуствује 10 чланова (са правом гласа) и 2 заменика члана Комисије са правом гласа, те да су испуњени услови за пуноважан рад и одлучивање.
	Како није било предлога за измену и допуну предложеног дневног реда, Комисија је једногласно усвојила следећи


                                                                       Д н е в н и   р е д:

1. Доношење Збирног извештаја о резултатима гласања на изборима за народне посланике на бирачким местима на територији општине Инђија 
2. Текућа питања


Ад. 1.

У оквиру ове тачке дневног реда Никола Малић је упознао Комисију да је жалба уложена од стране Коалиције Србија против насиља на Збирни извештај о резултатима гласања на изборима за народне посланике на бирачким местима на територији општине Инђија, Управном суду одбијена, потребно је у законском року од 72 сата поново усвојити исти. Након упознавања присутних са садржајем Збирног извештаја који је исти као и кад је стављен ван снаге, прешло се на изјашњавање. 
Како по отвореној расправи нико није имао примедбу, нити предлог за било какву измену у вези усвајања Збирног извештаја о резултатима гласања на изборима за нсародне посланике на бирачким местима на територији општине Инђија, председник је позвао присутне да се изјасне.
		
Након гласања, констатовано је да је Изборна комисија општине Инђија са 10 (десет) гласова „за“, ниједним гласом „против“ и 2 (два) „уздржана“ гласа; усвојила 

ЗБИРНИ ИЗВЕШТАЈ
О РЕЗУЛТАТИМА ГЛАСАЊА НА ИЗБОРИМА ЗА НАРОДНЕ ПОСЛАНИКЕ НА БИРАЧКИМ МЕСТИМА НА ТЕРИТОРИЈИ ОПШТИНЕ ИНЂИЈА

који је саставни део Записника који је постављен на сајт Републичке изборне комисије. 


Ад. 2.

Како у оквиру тачке Текућа питања није било пријављених за дискусију и с обзиром да је дневни ред исцрпљен, седница је закључена у 13:10 сати.

      секретар Комисије                                                                                       председник Комисије

Марија Божовић Поповић	                             Никола Малић

